Diari Oficial de la Generalitat Valenciana


Sumari del DOGV 5524, del 31-05-2007 (2007/6908)

ACORD de 18 d'abril del 2007, de la Comissió Territorial d'Urbanisme de València, relatiu al Pla de reforma interior de millora de la unitat d'execució 36/2 del municipi de Cullera.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5524

Data del DOGV
:   31-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6908


Data del document
:   18-04-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Cullera
    * pla d'urbanisme
    * administració local

ACORD de 18 d'abril del 2007, de la Comissió Territorial d'Urbanisme de València, relatiu al Pla de reforma interior de millora de la unitat d'execució 36/2 del municipi de Cullera. [2007/6908]  
Vist l'expedient remés per l'Ajuntament de Cullera referit al Pla de reforma interior de millora de la unitat d'execució 36/2 d'aquest municipi, i de conformitat amb els següents  
Antecedents  
U. Tramitació municipal  
El projecte, que va tenir entrada en la Comissió Territorial d'Urbanisme en data 12 de maig del 2006, es va sotmetre a informació pública a través del procediment simplificat previst en l'article 48 de la Llei 6/1994, reguladora de l'activitat urbanística (d'ara en avant la LRAU). Una vegada transcorregut el corresponent període d'exposició pública (DOGV núm. 5059, de data 28 de juliol del 2005, anunci en el diari Levante de 19 de juliol del 2005), en la qual es van presentar diverses al·legacions, sobre el projecte va recaure acord plenari d'aprovació provisional en data 31 de gener del 2006, en el qual se'n van estimar unes i se'n van desestimar unes altres de les al·legacions presentades.   
Dos. Documentació  
El projecte consta de Pla de reforma interior de millora ?el qual conté memòria i plànols d'informació i ordenació- i expedient administratiu.  
Tres. Objecte  
Primer. L'objecte d'aquest Pla de reforma interior de millora és modificar l'ordenació de la unitat d'execució, ja prevista en el Pla general (d'ara en avant PGOU) com a sòl urbà d'ús residencial. Les propostes del projecte són les següents:  
- Adaptació de l'ordenació actual prevista pel PGOU a les circumstàncies derivades de les modificacions urbanístiques i tipologies dutes a terme en la zona en els últims anys.  
- Determinació d'unes noves ordenances d'edificació que permeten materialitzar l'edificació ja que amb les actuals normes no és possible.  
- Definició d'una tipologia edificatòria més permeable, tipus torre, amb un màxim de 15 plantes.  
- Increment i reubicació de l'espai dotacional, amb millores en espais verds i situació dels equipaments.  
La unitat d'execució, que té una superfície de 14.754,80 m², està situada a l'est del nucli urbà i limita:  
- al nord, carrer en projecte  
- al sud, camí al Mar  
- a l'est, carrer de Rada i el passeig marítim  
- A l'oest, avinguda del Racó.  
Àmbit territorial Unitat d'execució 36/2  
Superfície total 14.754,80 m²sòl  
Edificabilitat EDC 5.409,25 m²sostre  
Edificabilitat EDA 13.234 m²sostre  
Edificabilitat total 18.643,25 m²sostre  
Aprofitament tipus 1,264 m²sostre/m²sòl  
Quatre. Tramitació autonòmica  
Durant la tramitació en el Servei Territorial d'aquesta conselleria, s'han sol·licitat els informes següents:  
- Conselleria d'Infraestructures i Transports. D.G. de Transports  
- Conselleria d'Infraestructures i Transports. Divisió de Carreteres.  
- Ministerio de Fomento. Demarcación de Carreteras del Estado.  
- Diputació de València. Servei de Vies i Obres.  
- Confederació Hidrogràfica del Xúquer.  
- Conselleria de Territori i Habitatge. D.G. d'Habitatge i Projectes Urbans.  
- IVHSA  
- S.T. de Camins Ramaders.  
  
\* \* \* \* \*  
- Ministeri de Medi Ambient. Demarcació de Costes.  
Cinc. Informes rebuts  
Fins a la data s'han emés els informes següents:  
1. Informe favorable de la Divisió de Carreteres de la conselleria d'Infraestructures i Transport, de data 15 de juny del 2006.  
2. Informe favorable de la Demarcació de Costes del Ministeri de Medi Ambient, de data 21 de juny del 2006.  
3. Informe favorable de la Demarcació de Carreteres del Ministeri de Foment, de data 20 de juliol del 2006.   
4. Informe favorable del S.T. de Camins Ramaders, de data 26 d'octubre del 2006.  
5. Amb data 21 de març del 2007, la Confederació Hidrogràfica del Xúquer remet escrit a aquest Servei Territorial en què es conclou que «mentre no s'aporte la deguda documentació, no pot emetre's informe relatiu a l'expedient PRI U.E. 36/2».  
Sis. Aigua i sanejament  
Pel que fa al subministrament de l'aigua potable es presenta informe favorable d'Aigües de Cullera, com a empresa concessionària del servei d'aigua potable a Cullera, de data de 17 de gener del 2006, en el qual s'informa del següent:  
«Els recursos hídrics disponibles per Aigües de Cullera per a l'abastiment d'aigua potable al municipi de Cullera tenen en la seua totalitat origen subterrani.  
Els drets d'Aigües de Cullera d'explotació dels aqüífers situats en la comarca de la Ribera Baixa són d'un volum màxim anual de 6.287.850 m³. Aquests es capten mitjançant 2 sondejos perforacions en el sistema aqüífer núm. 51 Plana de València i situats a la partida Tancades del terme municipal de Favara, amb un cabal màxim instantani per sondeig de 416,67 l/s i 138,89 l/s, la qual cosa equival a un consum màxim diari de 48.000m³/dia.  
La previsió d'aigua a subministrar per a l'abastiment del municipi l'any 2006 és de 3.931.752 m³/any, amb un màxim diari aproximat de 23.829 m³/dia.   
El balanç anual entre recursos (drets d'explotació) i demanda, té actualment un saldo favorable d'excés de recursos de 2.355.998 m³ l'any.  
La demanda futura del municipi tenint en compte els sectors del Pla general d'ordenació urbans aprovats definitivament i pendents de desenvolupar, figura en la taula següent:  
  
\* \* \* \* \*  
  
Calculant el consum anual dels sectors residencials basant-se en la dotació per habitatge actual del municipi de Cullera de 140 m³/any (dotació prevista any 2006) i tenint en compte el nombre d'habitatges del sector de 151, ens situaríem en un creixement potencial del cabal anual de 21.140 m³/any, que sumat a la demanda de la resta de sectors residencials aprovats pendents de desenvolupar, més el sector PRR1B, impliquen un creixement global de la demanda de sòl residencial de 973.543 m³/any sobre l'actual.  
El consum màxim diari s'estableix en funció d'estimar 3,4 habitants per habitatge amb una dotació per habitant de 250 litres per habitant i dia. D'aquesta manera obtenim una punta diària de consum de 128 m³/dia, que sumat a la demanda de la resta de sectors residencials aprovats pendents de desenvolupar, més el sector PRR1B, comporten un creixement de la demanda punta diària de 6.211 m³/dia.  
En els sectors de sòl terciari i industrial és difícil estimar la demanda d'aigua. El sector PR3M-A, situat junt amb els sectors B i C pendents de desenvolupar i totalment consolidat, va experimentar l'any 2005 un consum de 23.401 m³/any, la qual cosa equival a 0,126 l/s i hectàrea (59.918 m²).  
No obstant això, és comú adoptar en estudis preliminars, previsions de 0,5 l/s i hectàrea en cabal mitjà i 1,0 l/s/hectàrea en cabal punta diari, situant-nos molt del costat de la seguretat si comparem amb la demanda real del sector PRM-3A. Amb aquests supòsits els sectors industrials aprovats PRM-3B i PRM-3C i pendents de desenvolupament, tindrien una demanda anual de 173.577 m³/any i punta diària de 951 m³/any.  
Sota aquestes consideracions el balanç entre recursos disponibles i demanda presentaria un saldo clarament favorable als primers, amb un resguard d'1.208.878 m³/any en volum anual i de 16.838 m³/dia, en cabal màxim diari.  
L'existència d'aquests excedents ens garanteix folgadament la disponibilitat de recursos hídrics per a l'abastiment d'aquest sector sense detriment d'altres usos ja existents o compromesos en els sectors aprovats pendents de desenvolupament, òbviament es mantindria els nivells de qualitat de l'aigua actuals fins que es produïsca la connexió amb la xarxa d'aigua en alta procedent del Caroig.»  
Set. Planejament vigent  
Cullera disposa de Pla general aprovat definitivament per la Comissió Territorial d'Urbanisme en data 19 de maig de 1995.  
Vuit. Informe de la comissió informativa  
La Comissió Informativa de la Comissió Territorial d'Urbanisme de València, en sessió celebrada el 10 d'abril del 2007, per unanimitat, va emetre un informe relatiu al projecte que ens ocupa, complint així el que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. Justificació de la reserva dotacional  
Es proposen modificacions i reubicacions en el sòl destinat a dotacions públiques encara que el sòl total que s'ha de cedir es manté; per tant, la nova ordenació manté la proporció de sòl dotacional respecte a l'edificabilitat lucrativa, en compliment de l'art. 17 del Decret 201/1998, de 15 de desembre, pel qual s'aprova el Reglament de planejament (d'ara en avant RP).  
  
Segon. Reserva d'habitatge protegit  
S'estableix una reserva del 10% de l'edificabilitat total per a habitatges de protecció pública; aquestes s'ubicaran de manera proporcional i homogeneïtzada en totes les parcel·les lucratives.   
Valoració global  
L'interés públic està suficientment justificat en la mesura que es garanteix la urbanització integral de la zona i es procedeix a un just repartiment de beneficis i càrregues, per la qual cosa no s'aprecia obstacle legal que impedisca l'aprovació autonòmica, conforme a l'article 40 de la LRAU.  
Tercer. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans de reforma interior modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.B de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.   
A la vista del que antecedeix la Comissió Territorial d'Urbanisme de data 18 d'abril del 2007, per unanimitat,  
ACORDA  
Aprovar definitivament el Pla de reforma interior de millora de la unitat d'execució 36/2 de Cullera.  
Per al segellament del projecte, l'Ajuntament haurà d'aportar dues còpies en suport digital.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de rebut d'aquesta notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de territori i medi ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data de recepció d'aquesta notificació. L'esmentat article 44 de la Llei 29/1998 estableix literalment;  
Art. 44.1. En els litigis entre administracions públiques no cabrà interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, comptadors des la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es crega oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, segons conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 18 d'abril de 2007.- El secretari de la Comissió Territorial d'Urbanisme: Alvaro Aleixandre Ortí.